jkorsvik/nowiki_second_scrape_merged huggingface dataset:
Grønnåsen kirke

Grønnåsen kirke er en arbeidskirke fra 1996 i Tromsø. Kirken er i vifteform og er utsmykket av Knut Fjørtoft. Kirkeinteriøret (døpefont og prekestol) er laget av John H. Jørgensen. Orgelet er fra 2001 og er byd av orgelbygger Alfred Führer i Wilhelmshaven.
Tankene om å få en kirke nord på Tromsøya hadde eksistert allerede siden slutten av andre verdenskrig. Det var først snakk om å få en brakke fra militæret etter krigen og bruke den som kirke. Ingenting konkret skjedde før i 1971, da kommunestyret vedtok å bygge Grønnåsen kirke. Planarbeidet begynte i 1974, men ingen planer lå fore før i 1982, så kom det en ny plan i 85 og et forprosjekt i 1988. Dette planla en kirke til 20 millioner, men kommunen satte av 13 millioner til formålet, og arbeidet måtte starte på nytt. 
I 1988 begynte man så et nytt prosjekt. Arkitektene Eigil Hallset og Kolbrùn Ragnarsdottir fikk oppdraget med å tegne kirken. Grunnarbeidet begynte i mai 1995 og 10 september ble grunnsteinen lagt ned og sankthansaften 1996 ble den enedelige kirken vigslet.


== Litteratur ==
Kirkene i Troms, bind III, Ronny Trælvik og Arne Ivar Hansen, Bok i Nord forlag, Finnsnes 2017. s. 246-251
Arkitekturguide for Nord-Norge og Svalbard


== Eksterne lenker ==
(no) «Grønnåsen kirke». Kirkesøk. Den norske kirke.
Slaget ved Syme

Slaget ved Syme var et sjøslag i 411 f.Kr. mellom Sparta og Athen under Peloponneskrigen. Det fant sted utenfor øya Syme i det sørøstlige Egeerhavet.
Spartanerne inngikk i 411 en allianse med Persia. Alliansen ble inngått av Therimenes som gav den spartanske flåten til Astyokos da forhandlingene var over. Therimenes druknet senere i havet. Astyokos fikk instrukser om å seile til Knidos for å møte de 27 skipene fra Kaunos som var utstyrt for dem av perserne. Imens var den athenske flåten stasjonert ved Samos under kommandoen til Karminos. Han visste at spartanerne var på vei siden han var informert av melierne og forberedte seg til å møte Astyokos ved Syme.
Flåtene møttes under en storm med dårlig sikt, og etter at mange av de spartanske skipene hadde kommet bort fra hovedflåten. Karminos kjempet mot den spartanske venstre flanken med rundt 20 skip, den enste delen som han så, og senket tre skip. Men resten av den spartanske flåten ankom så og omringet athenerne. Karminos trakk seg tilbake til Halikarnassos etter å ha mistet seks skip. Resten av den athenske flåten kom ut fra Samos og seilte til Knidos, men ingen av partene var villig til å utkjempe et nytt skip.
Horde (band)

Horde er et australsk unblack metal-band som opprinnelig bar navnet Beheadoth. Bandet er soloprosjektet til den australske musikeren Jayson «Anonymus» Sherlock (tidligere medlem i Mortification og Paramaecium).Hellig Usvart, Hordes eneste studioalbum, ble utgitt på selskapet Nuclear Blast i 1994. Encyclopaedia Metallum beskriver det i en kritikk som «albumet som grunnla sjangeren Christian black metal»: 

«Though Vomoth with its single track "Beyond the Gates" does predate Horde (and may or may not have been the same person behind it), it is Horde and its Hellig Usvart that is ground zero for Christian black metal.»Horde var ikke det første bandet, men albumet var det første som ble en suksess på det generelle markedet.Om Hordes tekster skrev Didrik Søderlind i Morgenbladet 6. februar 1995 blant annet:

«... Her slutter spøken, og det blodige alvoret tar over. Anonymous snerrer frem sin indignasjon over menneskeforakten og ondskapen som dyrkes i Black Metal-miljøer. For ham er Jehova Herre, og med Skriften i hånd stormer han inn i den sorte messen og slipper menneskeofferet løs. Den Onde er ikke noen lekekamerat, her er det på tide å ta seg selv i nakken. Det som ved første øyekast ser ut til å være en parodi på tekstenes form, ved å snu klisjéene på hodet, viser seg ved nærmere blikk å være et alvorlig angrep på innholdet. Enkelte ting spøker man ikke med, ser ut til å være hans bottom line.»Hordes første liveopptreden fant sted under Nordic Fest i Oslo 3. november 2006, med Jayson Sherlock på trommer og vokalist, assisert av Kvest, Bøddel og Gestalt fra Drottnar. Simon «Pilgrim» Rosen fra Crimson Moonlight var gjestevokalist på  «Invert The Inverted Cross».Den neste liveopptredenen kom under Immortal Metal Fest i Finland 17. april 2010. Musikerne var de samme som under Nordic Fest i 2006, og de møttes igjen under Blast of Eternity-festivalen i Tyskland (november 2010).


== Bandmedlemmer ==
Jayson «Anonymous» Sherlock – vokal, trommer (1994–), bass (1994), gitar (1994)Live-musikereSimon «Pilgrim» Rosen – vokal (2006, 2010)
Karl Fredrik «Kvest» Lind – gitar (2006, 2010, 2012)
Bengt «Bøddel» Olsson – gitar (2006, 2010, 2012)
Håvar «Gestalt» Wormdahl – bass (2006, 2010, 2012)


== Diskografi ==
StudioalbumHellig Usvart - (1994) på Nuclear Blast RecordsLivealbumAlive in Oslo - (2007) på Veridon Music
The Day of Total Armageddon Holocaust - (2007) - Videoalbum fra konserten i Oslo


== Referanser ==


== Eksterne lenker ==
(en) Horde på Discogs 
(en) Horde på MusicBrainz 
(en) Horde på Encyclopaedia Metallum 
(en) Horde på Songkick
Vannpolo under Sommer-OL 1912

Vannpolo under Sommer-OL 1912. Vannpolo var med for fjerde gang på det olympiske programmet 1912 i Stockholm. Turneringen ble avviklet i perioden 7. til 16. juli og kampene ble spilt i Djurgårdsbrunnsviken. Seks lag fra seks nasjoner deltok med tilsammen 45 vannpolospillere. 


== Medaljer ==


== Medaljevinnerne ==
Norkirken Tromsø

Norkirken Tromsø, tidligere Tromsø Normisjon, er et kirkesamfunn som holder til i sentrum av Tromsø. Menigheten er en del av Normisjons nettverk av menigheter i Norge.
Opprinnelig startet menigheten som en Indremisjonsforening i 1858. Da Indremisjonen og 
Santalmisjonen slo seg sammen i 2001 gikk man over til å være Normisjon. Tromsø Normisjon gikk fra å være en bedehusforening til å være menighet ved årsmøtet 
i 2006.


== Eksterne lenker ==
Offisielt nettsted
Patrik Berger

Patrik Berger (født 10. november 1973 i Praha i Tsjekkia) er en tsjekkisk tidligere fotballspiller som avsluttet sin karrierer i Sparta Praha i 2010 på grunn av en kneskade.
Berger startet sin karriere som junior i Sparta Praha i 1989, men i 1991 gikk han til rivalene Slavia Praha og proffkontrakt. I 1995/96-sesongen gikk han til Borussia Dortmund, som vant Bundesligaen samme sesong. Etter bra spill for Tsjekkia i fotball-EM 1996 ble han hentet til Liverpool FC for 3,25 millioner britiske pund.
Han spilte bra for Liverpool, men de neste årene slet han med skadeproblemer. Han spilte bra når han ikke var skadet for klubb og landslag men han fikk bare en landskamp i EM i fotball 2000 på grunn av utvisning i kvalifiseringen. Han slet videre med skader men fikk nok kamper i UEFA-cupen 2001 til å få en vinnermedalje.
I 2002/03-sesongen spilte han bare fire kamper på grunn av skader. I slutten av sesongen gikk kontrakten hans ut og han gikk til Portsmouth FC etter å ha spilt 196 kamper å lagd 35 mål for klubben.
Han scoret i sin debutkamp for «Pompey», men i februar fikk han en skade i kneet og måtte stå over resten av sesongen. Han spilte seg opp igjen i 2004/05-sesongen.
Men han ble uansett frigitt fra kontrakten av Portsmouth FC og gikk til Aston Villa på en toårskontrakt. Han har også der hatt problemer med skader og i 2006 ble han sendt til Stoke City på lån. Kontrakten hans gikk ut sommeren 2008, og han returnerte til hjemlandet og Sparta Praha.


== Meritter ==


=== Borussia Dortmund ===
Supercupen i Tyskland 1995
Bundesligaen 1996


=== Liverpool FC ===
FA-cupen 2001
UEFA-cupen 2001
FA Charity Shield 2002


== Referanser ==


== Eksterne lenker ==
(de) Patrik Berger – Munzinger Sportsarchiv 
(en) Patrik Berger – FIFA 
(en) Patrik Berger – UEFA 
(en) Patrik Berger – Transfermarkt 
(en) Patrik Berger – national-football-teams.com 
(en) Patrik Berger – WorldFootball.net 
(en) Patrik Berger – Soccerbase.com 
(en) Patrik Berger – FootballDatabase.eu 
(de) Patrik Berger – fussballdaten.de 
(en) Patrik Berger – Soccerway 

(cs) Patrik Berger på FAČRs offisielle hjemmeside
(en) Patrik Berger – på LFChistory.net
Eiler Hagerup d.y.

Eiler Hagerup (født 11. desember 1718 i Kvernes, død 27. mars 1789 i Kristiansand) var biskop i Ribe stift 1773–1774, Bjørgvin bispedømme 1774–1778 og i Christiansands stift 1778–1789. 
I 1730 ble han tjener hos Eiler Hagerup som var biskop i Nidaros. Her fikk han også undervisning av Hans Hagerup de Gyldenpalm (1717–81), den senere amtmann i Kristiansand. Han tok navnet Hagerup mens han studerte teologi i København og tok magistergraden i 1740  I 1743 ble han sogneprest til Høyland sogn på Jæren og i 1753 ble han prost over Jæren prosti. Han flyttet til Arendal som sogneprest i 1756 og ble lenge. I 1773 ble han biskop i danske Ribe, men allerede året etter ble han utnevnt til biskop i Bjørgvin etter å ha blitt dr.theol. den 5. oktober 1774. Han var biskop i Bjørgvin fra til 1778 da han ble utnevnt til biskop i Christiansands stift, en stilling han hadde til han døde i 1789.
Hans foreldre var handelsmann Eiler Bertelsen Kongel (1665–1750; navn fra Kungälv) fra Kvernes på nordvestlandet og Laurentze Hansdatter Stub (1688–1751), barnebarn av magister Kjeld Stub. Han var gift med Johanne Margrethe Smith (1730–1773) fra Stavanger.


== Se også ==
Hagerup (slekt)


== Referanser ==


== Eksterne lenker ==
Dansk biografisk leksikon
Jøvik kapell

Jøvik kapell er et kapell konstruert i en rektangulær form i Jøvik i Ullsfjord i Tromsø kommune, Troms og Finnmark fylke.
Byggverket er i tre og har 100 plasser. Det ble opprinnelig bygd som skolebygning i 1920, og skolen var i bruk til den ble lagt ned i 1960. I 1976 ble bygningen restaurert og ombygd til kapell.


== Referanser ==
Mirano Carrilho

Mirano Carrilho (født 19. juli 1975) er en nederlandsk tidligere fotballspiller. Han var venstreback og spilte sist hos AGOVV Apeldoorn (2006–2008).
Carrilho kom til AGOVV rett før årets sesong og har vært fast venstreback hele sesongen foreløpig. Kontrakten hans varer ut sesongen, og det er ventet at han forlater klubben når den går ut.
Carrilho startet med fotball i HFC Haarlem før 1995 sesongen. Han spilte der fram til kontrakten gikk ut i juni 2000, og ble utenlandsproff i tyske Rot-Weiss Essen.
Oppholdet varte i et og et halvt år før han gikk tilbake til Nederlandsk fotball og ADO Den Haag. I juli 2004 byttet han klubb til De Graafschap, men det ble bare et kort opphold ettersom han ble kjøpt av det engelske laget Milton Keynes Dons sommeren 2005. Det oppholdet varte ikke noe lengre en den forrige, og atter engang vendte han tilbake til Nederland, denne gangen til Eerste divisie klubben AGOVV Apeldoorn.


== Eksterne lenker ==
(en) Mirano Carrilho – Transfermarkt
Flakstadvåg

Flakstadvåg er ei bygd på nordsiden av Selfjorden i Senja kommune på yttersiden av øya Senja. Navnet er satt sammen av Postverket. Opprinnelig navn var Flakstad, men da det lett ble blandet sammen med Flakstad i Lofoten, satte man på endelsen -våg for å skille de to. Flak kommer fra et gammelnorsk ord som betyr flat. Det er et flatt nes som stikker ut i havet mot de rike fiskefeltene utenfor. Også Selfjorden er kjent for godt fiske. Bak selve bygda er det store myrområder, som delvis er dyrket opp. I disse myrene er det gjort funn som flytter jernvinnenes historie i Nord-Norge 1000 år tilbake i tiden, til omkring 200 etter Kristus.
I Flakstadvåg fikk man det første anlegget for lakseoppdrett i Troms, og anlegget og slakteriet er største arbeidsplassen i bygda. I bygda ligger dessuten Flakstadvåg kapell og Flakstadvåg camping og sjøfiske.


== Grunnkretsen ==
Flakstadvåg(*) er en grunnkretsen i Senja kommune, og omfatter hele nordsiden av Selfjorden, samt Leikvika, Leikneset og øygruppa Svellingan. Alle grunnkretsens rundt 40 innbyggere bor i selve bygda Flakstadvåg. Areal: 48,61 km².
Innbyggertall:

(*) I statistikkbanken bruker SSB den feilaktige/utdaterte navneformen Flakkstadvåg.


== Eksterne lenker ==
Om Flakstadvåg hos Torsken kommune
Flakstadvåg camping og sjøfiske
Chavo Guerrero jr.

Chavo Guerrero jr. (født Salvador Guerrero IV 20. oktober 1970) er en meksikansk-amerikansk fribryter i World Wrestling Entertainments SmackDown!. Han er en del av den legendriske Guerrero wrestlingfamilien som inkluderer blant annet faren, Chavo Guerrero, bestefaren, Gory Guerrero, og fetteren hans, den avdøde Eddie Guerrero. Chavo vant ECW tittelen fra CM Punk den 22. januar 2008, men mistet tittelen mot Kane den 30. april 2008 på Wrestlemania. Han var tagteam partneren til Big Show i den siste RAW episoden før nyttår. Han er en mulig arvtager til Chris Jericho


== Titler ==
World Championship Wrestling
WCW Cruiserweight ChampionWorld Wrestling Entertainment
WWE Cruiserweight Champion (x5)
WWE Tag Team Champion (x2)Extreme Championship Wrestling
ECW Champion


== Referanser ==


== Eksterne lenker ==
(en) Chavo Guerrero jr. – Cagematch 
(en) Chavo Guerrero jr. – wrestlingdata.com 
(en) Chavo Guerrero jr. – Online World of Wrestling 
(en) Chavo Guerrero jr. – Online World of Wrestling
Kapellet ved sykehuset i Tromsø

Kapellet ved sykehuset i Tromsø tidligere Kapellet ved RI-TØ er fra 1991 ved Universitetssykehuset Nord-Norge i Tromsø kommune, Troms fylke.
Alter, knelebenker og prekestol kommer fra kapellet i det gamle Regionsykehuset. Altertavlen er et trerelieff av Axel Tostrup. Døpefonten og altersølvet stammer fra kapellet i St. Elisabeths sykehus som senere ble overført til kvinneklinikken på Regionsykehuset. Dette ble overtatt fra St.Elisabethsøstrene i 1972-73. Kapellet er utsmykket med et bilde av St. Elisabeth og ikoner i russisk tradisjon malt av Marit Lislerud.


== Eksterne lenker ==
Kapellet ved sykehuset i Tromsø
Kvaløy kirke

Kvaløy kirke er en korskirke fra 1962 på Kaldfjordeidet i Tromsø kommune, Troms og Finnmark fylke.
Byggverket er i tre og har 260 plasser. Den er ombygd av en tidligere tyskerbrakke.
Arkitekt for kirken var Gunnar B. Haugen.


== Litteratur ==
Alf Henry Rasmussen, red. (1993). «Kvaløy kirke, Eidkjosen». Våre kirker. Norsk kirkeleksikon. Kirkenær: Vanebo forlag. s. 147. ISBN 82-75-27022-7. 


== Eksterne lenker ==
(no) «Kvaløy kirke». Kirkesøk. Den norske kirke. 
«Kvaløy kirke». Kulturminnesøk. Riksantikvaren – Direktoratet for kulturminneforvaltning. 
Tromsø kirkelige fellesråd Arkivert 17. august 2018 hos Wayback Machine.
Lakselvbukt kirke

Lakselvbukt kirke er en kirke konstruert i en rektangulær form, fra 1983 i Lakselvbukt i Tromsø kommune. Kirken er i tre, malt i blått og har 250 plasser. Det er kirkegård et par hundre meter nordøst for kirken.
Kirken har et alterskap malt av Karl Erik Harr som viser oppstandelsen.


== Litteratur ==
Alf Henry Rasmussen (1993). «Lakselvbukt kapell, Lakselvbukt». Våre kirker. Norsk kirkeleksikon. Kirkenær: Vanebo forlag. s. 145. ISBN 82-75-27022-7. 


== Eksterne lenker ==
(no) «Lakselvbukt kirke». Kirkesøk. Den norske kirke. 
«Lakselvbukt kirke». Kulturminnesøk. Riksantikvaren – Direktoratet for kulturminneforvaltning. 
Tromsø kirkelige fellesråd Arkivert 5. september 2017 hos Wayback Machine. om Lakselvbukt gravlund
Mjelde kapell

Mjelde kapell er en langkirke fra 1927 i Tromsø kommune, Troms og Finnmark fylke. Det tidligere menighetshuset ble påbygget og innviet som kapell i 1961. Bygget fikk takrytter i 1979. Før dette ble klokken ringt fra en støpul. Kapellet ble overdratt til kommunen (fellesrådet) rundt 1990. Det har senere vært spekulert i om kapellet ville bli avhendet for å spare vedlikeholdsutgifter.Byggverket er i tre og har 200 plasser. Adkomst til kapellet er via fylkesvei 7764. Det er kirkegård vest for kapellet.


== Referanser ==


== Litteratur ==
Alf Henry Rasmussen (1993). «Mjelde menighetshus». Våre kirker. Norsk kirkeleksikon. Kirkenær: Vanebo forlag. s. 147. ISBN 82-75-27022-7. 


== Eksterne lenker ==
«Mjelde kapell 75 år». Kvaløynytt (menighetsblad for Kvaløy og Hillesøy) nr. 2/2003. Besøkt 12. mars 2018. 
Tromsø kirkelige fellesråd om kapellet Arkivert 12. mars 2018 hos Wayback Machine.
«Mjelde kapell». Kulturminnesøk. Riksantikvaren – Direktoratet for kulturminneforvaltning.
Wicklow

Wicklow er administrasjonsbyen i grevskapet Wicklow i Irland. Byen ligger sør for Dublin, ved N11 mellom Dublin og Wexford. Det er også pendlertogforbindelse med hovedstaden, Arklow, Wexford og havnen Rosslare Europort. 


== Historie ==
Ifølge lokalhistorikere ble byen grunnlagt av vikinger omkring år 870. Navnet kommer ifølge noen fra Vikinglow, «vikingenes slette», mens andre mener det kommer fra Wykynlo, «vikingsjøen». Det er spor etter tidligere bebyggelse, og det finnes også historier som går tilbake til tidligere tider. Rundt byen finner man fornminner fra bronsealderen. 
Det irske navnet er Cill Mhantáin. Dette er knyttet til St. Patrick, som skal ha forsøkt å gå iland på stranden Travailhawk, sør for havnen. Fiendtlige innbyggere angrep dem og slo ut fortennene på en i Patricks følge, som ble kjent som Manntach, «Den tannløse». Manntach vendte tilbake dit og grunnla etter en tid en kirke, derav Cill Mhantáin, «Den tannløses kirke». Det finnes ingen skriftlige kilder som understøtter legenden, og navnet kan ha sitt opphav i et geografisk fenomen. 
Normannerne slo seg ned i området etter å ha invadert Irland. Maurice FitzGerald fikk byen, og begynte å bygge en festning kjent som Black Castle. Ruinene av denne ligger ved kysten rett sør for havnen. 
Den eldste bevarte bygningen er fransiskanerklosteret. Andre kjente bygninger er rådhuset og fengselet som ble reist i 1702. Det er nå renovert og innredet som et besøkssenter. Man finner også East Breakwater, en bygning som ble reist av Wicklow Harbour Commissioners i 1880-årene. 


== Eksterne lenker ==
Offisielt nettsted 
(en) Wicklow – kategori av bilder, video eller lyd på Commons
Brain Salad Surgery

Brain Salad Surgery er det fjerde studio-albumet til det progressive rocke-bandet Emerson, Lake & Palmer, og ble utgitt i 1973.

Albumet ble også kjent som følge av H.R. Gigers særegne design.


== Sporliste ==
Side en«Jerusalem» (William Blake, Hubert Parry – bearbeidet av Keith Emerson, Greg Lake, Carl Palmer) – 2:44
«Toccata – An adaptation of Ginastera's 1st piano Concerto, 4th movement» (Alberto Ginastera, arrangert av Emerson)   – 7:22
«Still...You Turn Me On» (Lake) – 2:53
«Benny the Bouncer» (Emerson, Lake, Peter Sinfield) – 2:21
«Karn Evil 9» (Emerson, Lake, Sinfield) (– 29:54)«Karn Evil 9: 1st Impression, Pt. 1» (Emerson, Lake, Sinfield) – 8:43Side to

«Karn Evil 9: 1st Impression, Pt. 2» (Emerson, Lake) – 4:46
«Karn Evil 9: 2nd Impression» (Emerson, Lake) – 7:07
«Karn Evil 9: 3rd Impression» (Emerson, Lake) – 9:03Bonusspor på 1996-utgaven fra Rhino Records
«The Making of Brain Salad Surgery»


== Personell ==
Keith Emerson – Hammondorgel, cembalo, piano, synthesizere, datamaskin-generert stemme på 5
Greg Lake – vokalist, bass, gitarer
Carl Palmer – trommesett, percusjon


== Andre innspilninger ==
Tre andre sanger ble spilt inn sammen med Brain Salad Surgery uten å bli inkludert på albumet:

Instrumentalen «When the Apple Blossoms Bloom in the Windmills of Your Mind I'll Be Your Valentine» ble utgitt på B-siden av singelversjonen av «Jerusalem».
Sangen «Brain Salad Surgery» ble utgitt på en 7" flexi-plate sammen med utdrag fra albumet. Den ble også senere brukt som B-siden av «Fanfare for the Common Man».
Sangen «Tiger in the Spotlight» ble utgitt som singel i 1977.Alle tre sangene ble senere inkluderte i Works Volume II.


== Singler ==
«Jerusalem» / «When the Apple Blossoms Bloom in the Windmills of Your Mind I'll Be Your Valentine»


== Eksterne lenker ==
(en) Brain Salad Surgery på Discogs 
(en) Brain Salad Surgery på MusicBrainz 
(en) Brain Salad Surgery på Spotify 
(en) Brain Salad Surgery på Spotify 
(en) Brain Salad Surgery på AllMusic
Ullsfjord kirke

Ullsfjord kirke er en langkirke fra 1862 på Sjursnes i Tromsø kommune, Troms og Finnmark fylke.
Byggverket er i tre og har 185 plasser.


== Litteratur ==
Alf Henry Rasmussen (1993). «Ullsfjord kirke, Sjursnes». Våre kirker. Norsk kirkeleksikon. Kirkenær: Vanebo forlag. s. 146. ISBN 82-75-27022-7. 


== Eksterne lenker ==
(no) «Ullsfjord kirke». Kirkesøk. Den norske kirke. 
«Ullsfjord kirke». Kulturminnesøk. Riksantikvaren – Direktoratet for kulturminneforvaltning.
Jason Reso

William Jason Reso (født 30. november 1973), bedre kjent som Christian Cage og Christian, er en canadisk fribryter i World Wrestling Entertainement på SmackDown. Han var tidligere i Total Nonstop Action Wrestling, der han to ganger ble NWA World Heavyweight Champion. Christian er best kjent for sin periode i World Wrestling Entertainment, hvor han tre ganger ble intercontinental champion og WWE World Tag Team Champion ni ganger; syv med Edge, en med Lance Storm, og en gang med Chris Jericho.


== Referanser ==


== Eksterne lenker ==
(en) Jason Reso – kategori av bilder, video eller lyd på Commons 
(en) Jason Reso på Internet Movie Database 
(fr) Jason Reso på Allociné 
(en) Jason Reso hos The Movie Database 
(en) Jason Reso på Twitter 
(en) Jason Reso på Facebook 
(en) Jason Reso – Cagematch 
(en) Jason Reso – wrestlingdata.com 
(en) Jason Reso – Online World of Wrestling 
(en) Jason Reso – Online World of Wrestling
Pterelaos

Pterelaos (gresk: Πτερέλαος, pteron + laos, «folkets vinger»)  er knyttet til to figurer i gresk mytologi.


== Sønn av Lelex ==
Pterelaos var en sønn av Lelex, en før-hellenistisk konge og dennes etterkommere, folket lelegere, spredte seg over hele Hellas og videre. Pterelaos styrte landet ved elven Akheloos i regionen som senere ble kalt for Akarnania. Pterelaos hadde tallrike sønner som bosatte seg i området i nærheten av Akheloos, inkludert i naboøyene i det joniske hav. Hans sønner Ithakos, Neritos, og Polyktor koloniserte øya Ithaka (som fikk navn etter førstnevnte sønn) og i tillegg til Ithaka også grunnla steder på øya kalt Neritom og Polyktoriom (eller Neritum og Polyctorium). Taphios og Teleboas var også blant hans mange sønner, og grunnla egne stammer.


== Sønn av Taphios ==
Pterelaos var sønnesønn av den første Pterelaos, og sønn av Taphios. Denne Pterelaos, konge av øya Taphos, var far av flere sønner (Kromios, Tyrannos, Antiokos, Chersidamas, Mestor, Everes) og en datter ved navn Komaitho. Poseidon hadde skjenket ham et magisk gullhår som gjorde ham udødelig og uovervinnelig så lenge som håret vokste på hodet hans. Pterelaos og hans slekt stjal krøtterne til kongen av Mykene, men ble selv drept i en gjengjeldelsestokt ledet av Amfitryon (senere stefar til Herakles) etter å ha blitt forrådt av Komaitho som hadde blitt forelsket i Amfitryon og trukket ut farens gullhår, noe som fratok ham den guddommelige beskyttelsen. Det overvunne Taphos ble overlatt til Amfitryons allierte, inkludert Kefalos. Kefalos styrte over mange øyer og hans etterkommere ble kjent som kefallenianere. Odyssevs var en av etterkommerne av Kefalos ved følgende avstamning: Kefalos - Arkesios - Laertes - Odyssevs.
En annen variant av myten har gjort Pterelaos til sønn av Poseidon og Hippothoe, og en etterkommer av Persevs, helten fra Agros.


== Referanser ==


== Litteratur ==
«Pseudo-Apollodorus», oversatt av Robin Hard i: The Library of Greek Mythology. Oxford University Press, 1999. ISBN 978-0-19-283924-4; s. 68–70
Åknes kapell

Åknes kapell er en kirke konstruert i en rektangulær form, fra 1873 i Åseral kommune, Agder fylke.
Byggverket er i tre og har 150 plasser.
Adkomst til stedet, som er et velkjent turistmål, er via Fv359 og Fv351/Rv455.


== Kilder ==
Alf Henry Rasmussen (1993). «Åknes kapell». Våre kirker. Norsk kirkeleksikon. Kirkenær: Vanebo forlag. s. 462. ISBN 82-7527-022-7. 


== Eksterne lenker ==
(no) «Åknes kapell». Kirkesøk. Den norske kirke. 
«Åknes kapell». Kulturminnesøk. Riksantikvaren – Direktoratet for kulturminneforvaltning. 
Kapellet på odden (videofortelling i Digitalt museum)
(de) Kirker i Norge Arkivert 29. september 2007 hos Wayback Machine. (Kirchen in Norwegen)